CELEX: 32013R1212
Language: et
Date: 2013-11-26 00:00:00
Title: Komisjoni rakendusmäärus (EL) nr 1212/2013, 26. november 2013 , teatavate kaupade klassifitseerimise kohta kombineeritud nomenklatuuris

28.11.2013   
            
            
               ET
            
            
               Euroopa Liidu Teataja
            
            
               L 317/30
            
         KOMISJONI RAKENDUSMÄÄRUS (EL) nr 1212/2013,
   26. november 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) artikli 12 lõike 6 kohaselt tugineda veel teatava perioodi vältel (2). Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole esitanud arvamust käesoleva määruse lisa punkti 1 kohta eesistuja määratud tähtaja jooksul; käesoleva määruse lisa punktis 2 sätestatud meetmed on kooskõla tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. november 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjused
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Südame löögisageduse mõõtur, millel on
                              
                                          —
                                       
                                       
                                          rinnavöösse ühendatud südamelöögiandur ja raadiosaatja,
                                       
                                    
                                          —
                                       
                                       
                                          südamerütmi jälgimisseade, mis koosneb raadiovastuvõtjast ja kellast, millel on juhtimisnupud ja optoelektrooniline näidik ning mida saab kanda randme peal;
                                       
                                    
                                          —
                                       
                                       
                                          konsool südamerütmi jälgimisseadme kinnitamiseks jalgratta juhtraua külge.
                                       
                                    Andur registreerib südamelöögid ja andmed saadetakse raadio kaudu jälgimisseadmesse, mis arvutab südamerütmi (tegelik, maksimaalne või keskmine) ja kuvab tulemuse.
                              Seade toimib ka kella ja stopperina.
                              
                                  (1) Vt foto 1.
                           
                        
               
                  9031 80 38
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, grupi 90 märkusega 3 ning CN-koodide 9031, 9031 80 ja 9031 80 38 sõnastusega.
                  Südamelöögiandur ja südamerütmi jälgimisseade on mõeldud koos sooritama grupi 90 märkusega 3 ja XVI jaotise märkusega 4 selgelt määratletud funktsiooni, sest andur registreerib südamelöögid ja saadab signaalid jälgimisseadmesse töötlemiseks ja kuvamiseks.
                  Seade on kombineeritud toode, mille komponendid klassifitseeritakse grupi 90 (mõõte- või kontrollseade) ja 91 (kell) alla. Reegli 3b kohaselt tuleb toode klassifitseerida selle komponendi järgi, mis määrab seadme põhiomadused.
                  Arvestades seadme objektiivseid omadusi, domineerivad on südamelööke mõõtva ja jälgimise funktsiooniga komponendid, määravad seadme põhiomadused selle mõõtekomponendid. Kellafunktsioon laiendab seadme kui mõõteinstrumendi funktsiooni, kuna ajal (südamelöökide arv minutis) põhinev mõõtmisi teostav seade kasutab kella aja võrdlemiseks mõõtmise töötlemisel.. Järelikult ei või toodet klassifitseerida kellana rubriiki 9102.
                  Samuti ei või toodet klassifitseerida meditsiiniinstrumendi või -seadmena rubriiki 9018, kuna seadet ei kasutata tavaliselt professionaalses arstipraktikas (vt HSi selgitavad märkused, rubriik 9018, esimene lõik ).
                  Ajaühikutel põhinev mõõtmine (südamerütmi või minutis südamelöökide arvu kindlakstegemine) ei ole mis tahes laadi ühikute koguarvu loendamine (vt HSi selgitavad märkused, rubriik 9029, punkt A ). Järelikult ei või toodet klassifitseerida alamrubriiki 9029 10 00 kui pöördeloendurit, tootehulgaloendurit, taksomeetrit, läbisõidumõõturit, sammuloendurit vms.
                  Südamerütmi (südamelöökide arv minutis) kindlakstegemine ei ole pöörlemis- või lineaarse kiiruse mõõtmine (vt HSi selgitavad märkused, rubriik 9029, punkt B ). Järelikult ei või toodet klassifitseerida kiirusmõõdiku ja tahhomeetrina ka alamrubriiki 9029 20.
                  Seega tuleb seade klassifitseerida mujal grupis 90 nimetamata elektroonilise mõõte- või kontrollinstrumendi ja -seadmena CN-koodi 9031 80 38 alla.
               
            
                  
                              2.
                           
                           
                              Rinnavöösse ühendatud südamelöögiandur ja raadiosaatja kandmiseks ümber rindkere südamelöökide registreerimiseks.
                              Toode registreerib südamelöögid ja saadab andmed raadio kaudu südamerütmi jälgimisseadmesse, mida ei esitata tollile koos tootega.
                              
                                  (1) Vt foto 2.
                           
                        
               
                  9031 90 85
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 90 märkusega 2b ning CN-koodide 9031, 9031 90 ja 9031 90 85 sõnastusega.
                  Toode on ette nähtud ainult või peamiselt rubriiki 9031 kuuluva südame löögisageduse mõõturi jaoks. See on oluline komponent südame löögisageduse mõõturi toimimiseks,, sest ilma selleta mõõtur ei tööta.
                  Seega tuleb seade klassifitseerida mujal grupis 90 nimetamata mõõte- või kontrollinstrumendi ja -seadme muu osana CN-koodi 9031 90 85 alla.
               
            
         
      
                  
                     
               
               
                  
                     
               
            
         (1)  Fotod on üksnes illustratsiooniks.